MONO ธุรกิจไปได้สวย ค่าโฆษณาโตต่อเนื่อง หลังเรตติ้งขึ้นอันดับ 3แนะซื้อเป้า 5.30 บ.
MONO ธุรกิจไปได้สวย ค่าโฆษณาโตต่อเนื่อง หลังเรตติ้งขึ้นอันดับ 3แนะซื้อเป้า 5.30 บ.
3 เม.ย. 2561

บล.ไอร่า ระบุในบทวิเคราะห์วันนี้(3เม.ย.) ว่า บริษัท โมโน เทคโนโลยี จำกัด (มหาชน) หรือ MONO ระยะสั้นคาดถูกกดดันบ้าง หลัง คสช ให้ กสทช. กลับไปทบทวนมาตรการช่วยเหลือผู้ประกอบการทีวีดิจิทัล ทั้งการพักชำระค่าใบอนุญาตทีวีดิจิทัล 3 ปี และลดค่าเช่าโครงข่าย (Mux) ลง 50% เป็นเวลา 2 ปี อย่างไรก็ตามคาด MONO ได้รับประโยชน์หากมาตรการดังกล่าวประกาศใช้
คาดไตรมาส 1/61 เติบโตแข็งแกร่งทั้ง เทียบไตรมาสก่อนหน้า และเทียบช่วงเดียวกันของปีก่อน จากค่าโฆษณาที่ปรับเพิ่มขึ้นตามอันดับเรตติ้ง หลังขึ้นเป็นอันดับ 3 ได้ตลอดช่วงไตรมาส 1/61 โดยอัตราค่าโฆษณาต่อนาที – ก.พ.’61 อยู่ที่ 35,000 บาท เพิ่มขึ้นกว่า 25% จากเฉลี่ย 28,000 บาท เมื่อปี’60 ขณะที่ MONO ตั้งเป้าค่าโฆษณาเฉลี่ยปี’61 ที่ 40,000 บาท/นาที
คาดปี’61 กำไรสุทธิเติบโตแข็งแกร่งกว่า 5 เท่า จากค่าโฆษณาที่เติบโตต่อเนื่อง รวมถึงไม่ได้รับผลกระทบเช่นเดียวกับการงดออกอากาศในช่วงเดือนตุลาคม เหมือนปี’59 และปี’60แนะนำ “ซื้อ” ราคาเป้าหมายที่ 5.30 บาท